METODICKÝ LIST ku predstaveniu CESTA ZA POLÁRNOU ŽIAROU

Veková kategória: 5– 8 rokov
Dĺžka predstavenia: cca 40 minút
Charakter predstavenia: Bábkovo-činoherná zimná rozprávka s hudbou, humorom a poetickými obrazmi.

Obsah predstavenia
Ďaleko na studenom severe žije malý eskimák Yuko a jeho verný psík . Jedného večera sa od mamy dozvie o tajomnom mieste, kde vraj končí svet. A tak sa spolu vydajú na veľkú zimnú výpravu cez sneh, ľad a trblietavé pláne. Na svojej ceste stretnú huňatého pižmoňa, múdreho soba, vznešenú polárnu líšku aj veľkú bielu medvedicu. Poetická zimná rozprávka o odvahe, priateľstve a o tom, že svet je oveľa väčší a krajší, než sa na prvý pohľad zdá.
Témy predstavenia
· zima a život na severe
· priateľstvo človeka a zvieraťa
· odvaha a objavovanie
· pomoc druhým
· príroda a polárne zvieratá
· návrat domov a pocit bezpečia

 Výchovno-vzdelávacie ciele
Predstavenie rozvíja:
· detskú fantáziu a predstavivosť,
· schopnosť vnímať atmosféru príbehu,
· pozitívny vzťah k prírode a zvieratám,
· cit pre priateľstvo a vzájomnú pomoc,
· poznávanie života v chladných krajinách.
Deti sa hravou formou oboznámia s polárnymi zvieratami a prostredím severu.

 Charakteristika inscenácie
Predstavenie využíva:
· bábky,
· živého herca,
· hudbu a pesničky,
· poetické zimné obrazy,
· humor a jednoduché dramatické situácie primerané veku detí.
Scénografia vytvára magický svet snehu, ľadu, polárnej žiary a severnej krajiny.

 Námety na rozhovor po predstavení
· Aké zvieratá žijú na severe?
· Prečo bol psík dobrý kamarát?
· Kto pomohol Yukovi?
· Čo by sme si zobrali na cestu do zimy?
· Prečo je dôležité pomáhať druhým?

 Návrhy aktivít po predstavení
· kreslenie polárnej žiary,
· výroba papierového huskyho,
· maľovanie snehu a ľadu netradičnými farbami,
· pohybové hry „na severné zvieratá“,
· rozhovor o zime a polárnych oblastiach.

